RESEP: Eenskottel-hoendergereg met groentekoekies | Netwerk24
RESEP: Eenskottel-hoendergereg met groentekoekies
Deur Annelien Pienaar 14 Mei 2018 16:17
Op Via (DStv-kanaal 147) se kosprogram Boerekos met 'n twist kook die voedsel-en-voedingsdosent Annelien Pienaar nostalgiekos saam met bekende kuiergaste. Saam omtower hulle ons ou gunstelinge in splinternuwe lekkertes vir ons hedendaagse tafels.
Hier deel Annelien Pienaar haar resep vir 'n hoender-eenskottelgereg met groentekoekies wat sy saam Gielie Hoffmann en Louise Calitz met gekook het. Besoek Annelien se blog vir nog boerekosidees.
In Annelien se eie woorde: "In 'n samelewing wat so vinnig verander ten opsigte van verwerkte produkte gepak met preserveermiddels en wie weet wat nog wat kanker kan veroorsaak – om nie eens te praat van die hartvatsiektes wat dit teweegbring nie – sien ek gesondheid in 'n ernstige lig.
"Ek maak my eie soppoeiers en souse om geregte mee te verdik of om net so as sop te gebruik. Hier gee ek vir julle 'n soppoeierbasis en dan verder 'n paar variasies om gegeurde soppe te maak.
"Klipgemaalde meel is altyd my eerste keuse as ek my souse maak. Jy kan dit egter met gewone koekmeel vervang as jy nie dadelik klipgemaalde meel byderhand het nie. Onthou net: Klipgemaalde meel is gesonder.
"Ek pak gereeld dié poeier in as die kinders sport het en gee hulle dan so op 'n gesonde manier kos. Ek pak in elke kosblik 'n sakkie met die poeier in, dan is daar bestanddele soos ham of spek reeds gebraai, of fyn biltong om by te meng vir die ekstra proteïene.
"Kom ons begin!"
Die tafel is gedek - kom sit aan!
500 g volroommelkpoeier
300 g koekmeel (kan met rysmeel vervang word vir gluten-allergie)
4 hoenderaftreksel-blokkies (maak seker dit is preserveermiddelvry)
1. Plaas al die bestanddele in 'n voedselverwerker en meng tot fyn en totdat al die bestanddele ingemeng is.
2. Plaas in 'n lugdigte houer en bêre vir drie maande in die yskas of vrieskas vir ses maande.
Om te gebruik: Voeg drie tot vier eetlepels basiese soppoeier by 1 koppie (250 ml) water en gebruik dan om soppe en souse te verdik.
1. Sampioensop: Sien asseblief die les oor gedroogde sampioene op my webtuiste (annelienpienaar.co.za). Gebruik twee koppies gedroogde sampioene en drie tot vier eetlepels uievlokkies en voeg dit by die mengsel en verwerk met 'n voedselverwerker tot so fyn as wat dit jou smaak pas.
2. Beesstert- of skaapskenkelsop: Vervang net die aftrekselblokkies en voeg dan kruie by soos drie tot vier eetlepels roosmaryn, asook drie tot vier eetlepels uievlokkies en twee teelepels knoffelvlokkies.
3. Hoendersop: Voeg drie tot vier eetlepels uievlokkies, vier eetlepels dillepuntjies en een pakkie kitsnoedels by wat gebreek is.
Meraai se groentekoekies
Annelien vertel: "Ek weet nie of dit instink by kinders is om nie van groen kos te hou nie. My een seun het eendag luidkeels voor gaste gesê die kos is vrot! Ek het net vasgebyt en die groen groente vervang totdat ek hom uitoorlê het.
"Ek het sy gunstelinggroente soos mielies by die fyn gerasperde murgpampoen gemeng. Raai wat? Die mannetjie eet groen groete! As ek nie murgpampoen het nie vervang ek dit met spinasie, broccoli, groenboontjies en selfs eiervrug as die hoofgroente. Vandag is dit sy gunstelinggereg!
2 ½ ml (½ t) tiemie
2 ½ ml (½ t) basiliekruid
250 ml (1 k) mieliepitte
2 ½ ml (½ t) knoffel, fyn
500 g (4 k) murgpampoen, gerasper
2 ½ (½ t) sout
2 ½ ml (½ t) bakpoeier
1. Meng al die bestanddele saam en skep lepels vol op 'n kleefvrye pan wat met olie uitgevee is. 'n Maklike wenk vir eweredige porsies: Gebruik 'n roomyslepel om die beslag uit te skep.
2. Bak aan albei kante tot goudbruin.
Hierdie beslag kan ook in 'n wafelpan of toebroodjiemaker gaar gemaak word. Ek het dit ook al in kolwyntjiepannetjies gebak en 'n bietjie mozzarella oorgesprinkel.
500 g julienne-wortelrepies
1. Kook saam tot glansend en skep warm voor met die hoendergereg.
2 knoffeltoontjies, gekap
15 ml dille of tiemie, gedroog
5 ml paprika, verkieslik gerook
1. Braai die hoenderborsies met botter tot goudbruin aan die buitekant, maar nie gaar nie. Die vleissappe moet net ingeseël word.
2. Verwyder uit die pan en sit in 'n kastrol of prutpot.
3. Voeg die sampioene en uie by en braai verder totdat die sap van die sampioene uitgekook is.
Prutpot: Skep die uie en sampioene oor. Meng die res van die bestanddele en giet oor die hoender en groente. Laat die vleis kook vir ongeveer ses uur in die prutpot.
Kastrol in die oond: Voorverhit die oond tot 180 °C. Skep die uie en sampioene bo-oor. Meng die res van die bestanddele en giet oor die hoender en groente. Laat die vleis vir ongeveer twee uur bak.
Nuwe episodes van Boerekos met 'n twist wys elke Maandag om 18:00 op die Afrikaanse leefstylkanaal Via (DStv-kanaal 147) met heruitsendings op Sondae om 16:30.